سیاست، ایقتیصاد و توپلوم آراشدیرما‌لاری وقفی (SETA) آوروپا عذره دیرکتؤرلوغوندن کمال اینات، آلمانیانین تورکیه‌یه یؤنلیک سون دؤورده سرگیلدیگی رفتارین پارانویایا چئوریلدیگینی ایفاده ائتدی.
سیاست، ایقتیصاد و توپلوم آراشدیرما‌لاری وقفی بونیه‌سینده حاضیرلانان معیار ژورنا‌لی‌نین مارس ساییندا، فتح الله‌چی ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده کودتا گیریشیمین‌دن سونرا پرزیدنت رجب طیب اردوغانین کؤلنده تشکیل ائدیلن میتینگه تلفونلا باغلانا‌راق دانیشما ائتمه‌سینه مانع اولان آلمانیانین، سون اولا‌راق عدلیه ناظیری بکیر بوزداغین اؤلکه‌دکی تورک وطنداشلارییلا بیر آرایا گلمه‌سینه ایجازه وئرممسیله چکیلن ایکی اؤلکه ایلیشکی‌لری مذاکیره ائدیلیب.
کمال اینات، ژورنال‌داکی یازیسیندا، تورکیه‌نین آوروپا بیرلیگی عضو‌لوگو موضوعسوندا بئرلی‌نین منفی رفتاری‌نین ایکی اؤلکه علاقه‌لری‌نین پوزولماسی‌نین اساس سببی اولدوغونو وورغولادی.
آلمانیا‌داکی تورکیه علیهداری لوببی‌نین خصوصیله مئدیا و سیاست دونیاسین‌داکی تأثیرلی فعالیت‌لری‌نین ده تورک-آلمان علاقه‌لرینی ایپوتئکا آلتینا آلدیغینی وورغولایان اینات، آلمانیانین تورکیه ایله برابر اورتاقلیغا سؤیکنن تعدولو بیر ایرتیباط  قورمادیغینی بیلدیردی.
ایناد، آلمانیانین تورکیه‌نی لازیم اولدوغوندا ایچ سیاستینه ائدیله‌جک اینجه مداخیله‌لرله یؤنلندیریله‌بیله‌جک بیر اؤلکه اولا‌راق قیمتلندیردیگینی ساووناراق، سون ایللرده اقتصادی، نیظامی و دیپلوماتیک توتوموندا یاشانان دؤنوشومله تورکیه‌نین آلمانیایا کئچمیش دؤورلره گؤره داها آغیر اعتراض‌لار وئره بیلدیغینی دیله گتیردی.
آلمانیانین تورکیه ایله قارشی‌لیق‌لی اگمنلیگه حؤرمتلی بیر ایرتیباط گلیشدیرمه زامانی‌نین گلدیگینی هله فرق ائده بیلمدیگینی کؤچورن اینات، بو اؤلکه‌نین تورکیه‌یه یؤنلیک سون دؤورده سرگیلدیگی توتومون پارانویایا چئوریلدیگینی ایفاده ائتدی.
کمال اینات؛
"برلین‌ین، سیاسی سبب‌لرله اورتایا آتیلمیش بعضی ارمنی ادعا‌لارینی آنکارایا قارشی بیر قوز اولا‌راق ایستیفاده کیمی عادت‌لرینی، فتو و پ.ک.ک کیمی ترور تشکیلات‌لارینا وئردیگی بیرباشا یا دا واسیطه‌لی دستگی، گیزلی سرویسینه تورکیه‌نی دینلتمگی و 15 ژوئیه‌ده توتومونا باخمایا‌راق تورکیه'یه دموکراسی درسی وئرمگی بیر کنارا بوراخماسی لازیم‌دیر. " آچیقلاماسینی ائتدی.
